
NOTĂ CONCEPTUALĂ

1.Informații generale privind obiectivul de investiții propus
1.1.Denumirea obiectivului de investiții
„Consolidare și reabilitare pod din beton armat pe DJ205H peste pârâul Valea Caselor, la Păunești, km. 13+610”.
1.2. Ordonator principal de credite/investitor
Președintele Consiliului Județean Vrancea pentru Unitatea Administrativ Teritorială Județul Vrancea
1.3. Ordonator de credite (secundar/terțiar)
Nu este cazul
1.4. Beneficiarul investiției 
Unitatea Administrativ Teritorială Județul Vrancea - Consiliul Județean Vrancea în calitate de administrator al rețelei de drumuri județene

2.Necesitatea si oportunitatea obiectivului de investiții propus
2.1.Scurta prezentare privind :
1. Deficiențe ale situației actuale ;
	Starea de viabilitate a podului nu asigură condițiile de siguranță și securitate a circulației rutiere, precum și capacitatea portantă necesară traficului actual.
Cele mai importante observații cu defecte și degradări ale podului, sunt următoarele:
· Structura metalica este ruginita și prezintă deformări;
· Fermele principale sunt deformate pe axul longitudinal și torsionate în secțiunea transversală;
· Zăbrele ruginite și îndoite iar unele sunt desprinse la îmbinări;
· Apărări de maluri din zidărie de piatră ușor afectate;
· Placa de beton prezinta fisuri, infiltrații, armaturi vizibile și ruginite, 

b) efectul pozitiv previzionat prin realizarea obiectivului de investiții;
Investiția este necesară și oportună pentru dezvoltarea județului Vrancea, pentru asigurarea premiselor unei dezvoltări durabile ulterioare din punct de vedere economic, urbanistic și social pentru a permite generației actuale dar și viitoare un mediu propice dezvoltării armonioase. Din punct de vedere al dezvoltării urbanistice, realizarea investiției va atrage după sine dezvoltări ulterioare ale funcțiunilor și țesuturilor urbane/rurale aparținând unităților administrative prin care traseul DJ 205H trece:
· Comuna Păunești,
· Comuna Movilița.
Prin actualizarea PUG a comunelor traversate de drumul județean, există deja zone alocate extinderii intravilanelor în această direcție (de-a lungul acestuia).
Viabilitatea acestui traseu va asigura fluxul de circulație din zona de nord a județului unde dezvoltarea geografică a județului nostru este preponderentă, astfel va crește gradul de eficiență economică, îmbunătățirea siguranței și accesibilității județului. 
Un alt efect pozitiv pentru creșterea economică și socială ar fi accesibilitatea localităților Păunești, Viișoara, Movilița prin acest traseu important la drumul național DN2 (E85).
Necesitatea proiectului este argumentată de starea fizică a drumului, și inclusiv a podului, existent raportat la condițiile generale de circulație actuale cât și de perspectivă.
Impactul estimat este evidențiat prin:
· îmbunătățirea calității vieții (educație, sănătate, asistență și protecție socială, tehnologia informației și comunicării etc.), se va asigura un acces facil și în condiții de siguranță la localitățile componente ale unităților administrativ teritoriale de pe traseul drumului județean. 
· modificări socio-economice – se aduce o plus-valoare asupra zonelor traversate de drumul pe care se află obiectivul de investiție.
· impactul asupra mediului – se elimină o parte din sursele de poluare prin creșterea calității sistemului rutier și eliminarea restricțiilor de circulație.

c) impactul negativ previzionat în cazul nerealizării obiectivului de investiții.
În scenariul prin care consolidarea sau refacerea acestui pod aferent drumului 205H nu s-ar realiza, ar conduce cel puțin la:
· reducerea eficienței economice: majorarea timpului transporturilor de marfă, dar și a autoturismelor datorită restricțiilor de viteză și tonaj în zonele podurilor;
· creșterea poluării mediului – implicând emisii de noxe și CO2 în mediul înconjurător;
· scăderea siguranței rutiere datorită stării tehnice necorespunzătoare în care se află obiectivul propus.

[bookmark: OLE_LINK54][bookmark: OLE_LINK55]2.2.Prezentarea, după caz, a obiectivelor de investiții cu aceleași funcțiuni sau funcțiuni similare cu obiectivul de investiții propus, existente în zonă, în vederea justificării necesității realizării obiectivului de investiții propus:
 „Consolidare și reabilitare pod din beton armat pe DJ205H peste pârâul Valea Caselor, la Păunești, km. 13+610” ca obiectiv nou de investiție constituie un pas în față pentru dezvoltarea infrastructurii rutiere din Județul Vrancea și asigurarea continuității fluxului de trafic, atât de mărfuri cât și al autoturismelor, prin: 
· asigurarea legăturii cu rețeaua de drumuri naționale.
· asigurare siguranței rutiere prin eliminarea punctelor cu restricții de circulație și a zonelor cu stare tehnică necorespunzătoare.
Pentru asigurarea unei bune funcționalități a sistemului de trafic și transport a județului Vrancea, ce combină atât interesul național, cât și cel județean și local, este necesară realizarea obiectivului de investiție propus.
       
2.3. Existenta, după caz, a unei strategii, a unui master plan ori a unor planuri similare, aprobate prin acte normative, în cadrul cărora se poate încadra obiectivul de investiții propus:
Conform Strategiei de Dezvoltare județul Vrancea face parte din Regiunea Sud-Est, prin care  s-a studiat analiza accesibilității pe drumuri în contextul UE care a demonstrat gradul relativ de izolare regională și caracterul periferic al regiunii.
Strategiile, politicile și programele de dezvoltare durabilă în profil teritorial se fundamentează pe STRATEGIA DE DEZVOLTARE TERITORIALĂ A ROMÂNIEI.
Unul din Obiectivele generale ale strategiei este:
-O.G. 2 Creșterea calității vieții prin dezvoltarea infrastructurii tehnico-edilitară și a serviciilor publice în vederea asigurării unor spații urbane și rurale de calitate, atractive și incluzive.
PLANUL DE DEZVOLTARE A JUDEŢULUI VRANCEA PENTRU PERIOADA 2021-2027
Obiectiv general - Creșterea competitivității economiei și a atractivității județului Vrancea, reducerea disparităților existente între mediul urban și rural, în scopul creării unui climat favorabil dezvoltării.

2.4. Existenţa, după caz, a unor acorduri internaționale ale statului care obligă partea română la realizarea obiectivului de investiții:
Nu este cazul. În prezent nu există acorduri internaționale ale statului care obligă partea română la realizarea obiectivului de investiții.
Județul Vrancea este străbătut de CORIDORUL IX (HELSINKI, Vyborg – St.Peterburg – Pskov – MOSCOVA – Kaliningrad – Kiev – Ucraina – Chişnău – JUDEŢUL VRANCEA – județul Buzău –BUCUREŞTI – Dimitrovgrad – Alexandroupolis). Reședința județului, municipiul Focșani se află pe traseul reţelei transeuropene de transport rutier TEN - T, cât și al Coridorului paneuropean de transport internodal IX.

2.5. Obiective generale, preconizate a fi atinse prin realizarea investiției:
Obiectiv general: Creșterea numărului de elemente de infrastructura îmbunătățite / reabilitate / consolidate, inclusiv modernizate, daca este cazul.
Scopul: Creșterea numărului de elemente de infrastructura reabilitate / consolidate / modernizate.
Obiectivele preconizate sunt:
· Asigurarea continuității transporturilor
· Fluidizarea circulației pentru toate categoriile de vehicule
· Accesibilitatea locuitorilor comunele Movilița şi Păunești la un sistem de căi de comunicații complet în raport cu traficul național / european.
· Dezvoltarea economiei județene pentru toate sectoarele economiei.
· Reducerea poluării din mediul rural și urban.

3.Estimarea suportabilității investiției publice
3.1.Estimarea cheltuielilor pentru execuția obiectivului de investiții, luându-se în considerare, după caz:- costurile unor investiții similare realizate;- standarde de cost pentru investiții similare:
- costurile unor investiții similare realizate;
U.A.T. Județul Vrancea a mai implementat proiecte de amploare similară, fiecare lucrare având costuri obținute în urma procedurilor de achiziție fiind unică ca și caracteristici tehnice și tehnologii de execuție. 
- standarde de cost pentru investiții similare;
La această dată este în vigoare Ordinul nr. 1321 din 20 septembrie 2021 pentru aprobarea standardelor de cost aferente obiectivelor de investiții prevăzute la art. 4 alin. (1) lit. a)-c) din Ordonanța de urgență a Guvernului nr. 95/2021 pentru aprobarea Programului național de investiții "Anghel Saligny".
Consolidarea sau refacerea podului din beton armat înseamnă realizarea unor lucrări complexe ce vor aduce podul să aibă caracteristici tehnice conforme unui pod nou.
Lucrările de consolidare sau refacere a podului de pe traseul drumului județean înseamnă minim:
· Amenajarea albiei;
· Consolidarea sau refacerea structurii de rezistență.
· Consolidarea sau refacerea infrastructurii;
· Asigurarea racordărilor cu terasamentele;
· Refacerea marcajelor și a semnalizării rutiere.
Toate soluțiile tehnice adoptate vor fi agreate prin avize și acorduri de către toți factorii interesați în zonă (organisme centrale și teritoriale), dintre care amintim: A.N. Apele Române , A.N.P.M., S.C. CUP S.A..
Fiecare tip de aviz/acord prevăzut prin legislația în vigoare presupun tipuri de studii specifice și soluții tehnice care în final cresc costurile de proiectare și execuție și valoarea investiției. 
În afară de lucrările propriu-zise și proiectare, având în vedere că forma de proprietate este publică,  nu sunt necesare operațiuni de expropriere pentru cauză de utilitate publică, precum și pentru scoatere din circuit agricol.

3.2.Estimarea cheltuielilor pentru proiectarea, pe faze, a documentației tehnico-economice aferente obiectivului de investiție, precum și pentru elaborarea altor studii de specialitate în funcție de specificul obiectivului de investiții, inclusiv cheltuielile necesare pentru obținerea avizelor, autorizațiilor și acordurilor prevăzute de lege:
La elaborarea documentațiilor tehnico-economice la faza de: Expertiză tehnică (E.T.), Documentație de avizare a lucrărilor de intervenții (D.A.L.I.), Studii de specialitate în funcție de specificul obiectivului de investiție (studiu topografic, studiu geologic, studiu hidrologic, studiu de trafic), Proiect pentru autorizare lucrărilor de construire (P.A.C.), Proiect pentru autorizarea lucrărilor de desființare (P.A.D.), Proiect de organizare a execuției lucrărilor (P.O.E.), Proiect tehnic de execuție (P.T.E.), aferente obiectivului de investiție, prestatorii serviciilor de proiectare vor respecta și vor folosi conținutul - cadru pentru fiecare faza de proiectare în parte menționat în H.G. nr. 907/2016 - privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice.
Totodată, la elaborarea documentațiilor tehnico-economice menționate anterior, prestatorii serviciilor de proiectare, vor respecta prevederile din legislația în vigoare după cum urmează:
1.Legea nr. 50/1991 modificată și completată cu Legea nr. 453/2001 privind autorizarea executării construcțiilor și unele măsuri pentru realizarea locuințelor(conform prevederilor acestei legi au fost aprobate PATN, PATG, PUG);
2.H.G. NR. 343/2017 de modificare a H.G. 273/1994  privind aprobarea Regulamentului de recepție a lucrărilor de construcții și instalații aferente acestora cu modificările si completările ulterioare;
[bookmark: _Hlk2846513]3.H.G. 907/2016 privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice;
4.Legea nr. 137/1995, Legea mediului secțiunea V – Protecția așezărilor umane;
5.Legea nr. 215/2001 privind administrarea teritoriului României;
6.Legea nr. 107/1996, Legea apelor;
7.Legea nr. 195/2015 pentru completarea si modificarea O.G.R. 43/1997 privind regimul juridic al drumurilor ;
8.Legea nr. 71/1996 privind aprobarea Planului de amenajare a teritoriului – secțiunea I - căi de comunicații;
9. Legea nr. 5/2000 privind aprobarea Planului de amenajare a teritoriului. Secțiunea a III-a – zone protejate amplasate de-a lungul traseului;
10.Legea nr. 351/2001 privind Planul National de Amenajare a Teritoriului–secțiunea a  IV-a rețeaua de localități;
11.Legea nr. 10/1995 privind calitatea în construcții cu modificările si completările ulterioare;
12.Ordinul Ministrului Transporturilor nr. 44/1998 privind aprobarea normelor privind protecția mediului ca urmare a unui impact  drum cu mediul înconjurător;
13.Ordinul Ministrului Transporturilor nr. 45/1998 pentru aprobarea normelor tehnice privind proiectarea, construirea și modernizarea drumurilor; 
14.Ordinul Ministrului Transportului nr. 46/1998 pentru aprobarea normelor tehnice privind stabilirea clasei tehnice a drumurilor publice;
15.toate Normativele tehnice si a STAS-urile in vigoare pentru proiectarea lucrărilor de drumuri și lucrări de artă.
Deoarece la acesta data Autoritatea contractanta nu dispune de un necesar de cantitati si categorii de lucrari masurabile care trebuiesc realizate, pentru Estimarea cheltuielilor pentru proiectarea, pe faze, a documentației tehnico-economice aferente obiectivului de investiție, precum și pentru elaborarea altor studii de specialitate în funcție de specificul obiectivului de investiții, inclusiv cheltuielile necesare pentru obținerea avizelor, autorizațiilor și acordurilor prevăzute de lege, Autoritatea contractanta solicita ca acestea sa se încadreze intr-un procent de maxim 5% din cheltuielile pentru investiția de baza.
Valoare estimata a cheltuielilor pentru investitia de baza va fi precizata in Devizul general care este parte integranta  a Documentației de avizare a lucrărilor de intervenții (D.A.L.I.),  care urmeaza a fi elaborata de catre prestatorul serviciilor de proiectare conform conținutului-cadru din H.G. nr. 907 din 29.11.2016, privind etapele de elaborare si conținutul cadru al documentațiilor tehnico-economice aferente obiectivelor/proiectelor  de investiții finanțate din fonduri publice, ținând cont de precizările din Expertiza tehnica.

3.3.Surse identificate pentru finanțarea cheltuielilor estimate (în cazul finanțării nerambursabile se va menționa programul operațional/axa corespunzătoare, identificată):
Ordonatorul principal este UAT Județul Vrancea, iar fondurile necesare realizării investiției vor fi prevăzute în bugetul local al județului Vrancea.
4.Informaţii privind regimul juridic, economic și tehnic al terenului și/sau al construcției existente
Terenul pe care se dorește realizarea obiectivului de investiții aparține UAT Județul Vrancea și este situat în raza administrativă a comunei Păunești.

Regimul juridic
Podul din beton armat aflat pe drumul județean DJ 205H, peste pârâul Valea Caselor, comuna Păunești,  este inventariat conform H.G. 908/2002 la poziția 114 (anul dării în folosință 1995). 
- terenul este în proprietatea U.A.T. VRANCEA situat în comuna Păunești;
- terenul cu podul peste pârâul Valea Caselor, se supune regimului fiscal și de impozitare legiferat.
- terenul nu se află în zona de interdicții sau în arii (rezervații) naturale protejate;
- asupra terenului și obiectivului de investiții, nu grevează servituți.

Regimul economic
Terenul respectiv este încadrat la categoria de folosință drumuri  județene fiind inventariate și dimensionate prin H.G. 908/2002, completată cu H.G. nr. 630/2010, la poziția 114, în acest moment sub denumirea “Pod din beton armat, peste pârâul Valea Caselor, DJ205H, km 13+610”, cu o valoare de inventar de 72,1 mii lei și anul dării în folosință 1995.
- destinație - pod peste pârâul Valea Caselor la Păunești, pe DJ 205H la km 13+610;
- folosința actuală - zona, pod pârâul Valea Caselor la Păunești, pe DJ 205H la km 13+610;
- podul este amplasat pe raza comunei Păunești, pe DJ 205H, km. 13+610, care face legătura între DN2(E85) – Păunești – Movilița – Panciu - DN2 L;

Regimul tehnic al terenului
Lucrările propuse a se executa vor păstra vechiul amplasament al podului, inclusiv al drumului. 
· zona cu podul peste pârâul Valea Caselor pe DJ 205H la km. 13+610, se află pe teritoriul administrativ al Județului Vrancea, comuna Păunești.
5. Particularități ale amplasamentului/amplasamentelor propus(e) pentru realizarea obiectivului de investiții: 
a. descrierea succintă a amplasamentului/amplasamentelor propus(e) (localizare, suprafața terenului, dimensiuni în plan);
Județul Vrancea este situat în sud estul României, la exteriorul Curburii Carpaților, din punct de vedere matematic, poziția sa fiind definită de intersecția paralelei de 45 grade latitudine nordică cu meridianul de 26 grade longitudine estică.
Județul Vrancea are o suprafața de 4857 km2 (2,04% din suprafața tarii), fiind învecinat cu următoarele județe: 
· la N județul Bacău, 
· la N-E județul Vaslui, 
· la E județul Galați, 
· la S-E județul Brăila, 
· la S si SV județul Buzău
· la V județul Covasna. 
Amplasamentul studiat se află pe raza comunei Păunești, județul Vrancea. La km 13+610 (conform inventarului domeniului public) drumul județean DJ 205H traversează un curs de apă (pârâul Valea Caselor) printr-un pod amplasat în aliniament.

[bookmark: _Hlk89336757]b. relațiile cu zone învecinate, accesuri existente şi/sau căi de acces posibile:
[bookmark: OLE_LINK43]Amplasamentul studiat se află pe raza comunei Păunești pe drumul județean DJ 205H, ce face legătura între DN2(E85) – Păunești – Movilița – Panciu - DN2 L.

[bookmark: _Hlk89336746]c. surse de poluare existente în zonă;
Potrivit Ordinului Ministrului Apelor și Protecției Mediului  nr. 860/2002 pentru aprobarea Procedurii de evaluare a impactului asupra mediului, construirea și modernizarea de drumuri sunt activități cu impact redus asupra mediului care nu se supun procedurii de evaluare a impactului asupra mediului. Nu se cunosc surse de poluare in zona.

d. particularități de relief:
[bookmark: _Hlk187405654]Drumul județean DJ 205H, pe care este situat acest pod, este amplasat în zona subalpină a județului Vrancea.

e. nivel de echipare tehnico-edilitară a zonei și posibilități de asigurare a utilităților;
Investiția nu necesită racordarea la utilități (energie, apa, telecomunicații, etc.) decât in faza de execuție a lucrărilor pentru organizarea de șantier. Organizarea de  șantier cade in sarcina antreprenorului care va executa lucrările. Pentru organizarea de șantier proiectantul va elabora Proiectul de organizare a execuției lucrărilor (P.O.E.) si se va solicita autorizație de construire.
În zonă nu există echipare tehnico-edilitară care să deservească obiectivul propus. Posibilitățile de asigurare a utilităților se vor cunoaște doar în urma etapelor de proiectare, în funcție de dotările și construcțiile necesare colateral obiectivului de investiție/obiect de bază.

f. existența unor eventuale rețele edilitare în amplasament care ar necesita relocare/protejare, în măsura în care pot fi identificate:
	Datorită faptului că lucrările se vor executa în mare măsura în limita amprizei actuale a drumului, în zona podului, utilitățile din zonă nu vor suporta modificări de natura mutărilor sau protejărilor.

g. posibile obligații de servitute;
Pentru implementarea obiectivului de investiţii nu au fost identificate posibile obligații de servitute. În cazul în care acestea vor apărea, vor fi identificate pe parcursul elaborării documentației tehnice și până la stabilirea soluției finale de consolidare /refacere.

h. condiționări constructive determinate de starea tehnică și de sistemul constructiv al unor construcții existente în amplasament, asupra cărora se vor face lucrări de intervenții, după caz;
[bookmark: OLE_LINK24]Lucrările propuse prin prezenta documentație se vor realiza în zona podului existent și nu vor afecta suprafețe de teren cu altă destinație identificate până la data elaborării documentației tehnice și stabilirea soluțiilor definitive pentru consolidare / refacere, conform O.G. nr. 43/1997, privind regimul drumurilor. De asemenea, în zona podului nu există construcții care sa fie puse în pericol. În cazul în care lucrările propuse vor afecta și alte suprafețe de teren se vor identifica proprietarii și se va prezenta culoarul de expropriere propus, necesar pentru a fi executate lucrările din amplasament.

i. reglementări urbanistice aplicabile zonei conform documentațiilor de urbanism aprobate - plan urbanistic general/plan urbanistic zonal și regulamentul local de urbanism aferent;
[bookmark: OLE_LINK49][bookmark: OLE_LINK50][bookmark: _Hlk487697488]La proiectarea lucrărilor de consolidare / refacere a podului se va tine seama de reglementările urbanistice aplicabile în zona respectivă.

j. existența de monumente istorice/de arhitectură sau situri arheologice pe amplasament sau în zona imediat învecinată; existenta condiționărilor specifice în cazul existenței unor zone protejate.
Pentru implementarea obiectivului nu au fost identificate posibile condiționări în zona străbătuta. 
La acest moment nu sunt înregistrate în Repertoriul Arheologic National nici un sit arheologic în arealul destinat consolidării / reabilitării / modernizării obiectivului propus.
Teritoriul în care este amplasamentul obiectivului propus nu face parte din nicio zonă protejată naturală sau construită protejată.
6. Descrierea succintă a obiectivului de investiții propus, din punct de vedere tehnic și funcțional: 
[bookmark: _Hlk89336822]a)destinație și funcțiuni:
Obiectivul de investiție propus este  „Consolidare și reabilitare pod din beton armat pe DJ205H peste pârâul Valea Caselor, la Păunești, km. 13+610”, județul Vrancea,  și are destinația de cale de comunicație rutieră cu funcționalitate și caracteristici tehnice de pod pe drum județean.

1. caracteristici, parametri și date tehnice specifice, preconizate;
[bookmark: _Hlk51148674]Amplasamentul studiat se află pe raza comunei Păunești, pe DJ 205H la km. 13+610.
- podul este amplasat în aliniament cu DJ 205H și traversează cursul de apă pârâul Valea Caselor;
- podul a fost construit în anul 1995 (conform inventarului domeniului public). 

c)durata minimă de funcționare apreciată corespunzător destinației/funcțiunilor propuse;
Pentru lucrări de poduri se ia în considerare o perioadă de funcționare de 32-48 de ani, conform ,,Catalogului privind clasificarea și duratele normale de funcționare a mijloacelor fixe”, valabil de la 1 ianuarie 2018 ( la poziția 1.3.17.2 - poduri din zidărie, beton armat sau metal). Acest catalog actualizează H.G. nr. 964/1998 - clasificarea și duratele normale de funcționare a mijloacelor fixe.

d)nevoi/solicitări funcționale specifice.
[bookmark: OLE_LINK22][bookmark: OLE_LINK23]Obiective specifice:
· Modernizarea și adaptarea căilor de acces;
· Asigurarea unei bune aprovizionări și un acces mai facil către consumatori și piețele de desfacere.
· Asigurarea circulației în  condiții de siguranță.
Având în vedere că amplasamentul drumului județean DJ 205H traversează zone locuite, este necesar să se asigure continuitatea traficului rutier în aceleași condiții pe tot traseul acestuia și eliminarea punctelor care pot impune restricții de circulație.

7. Justificarea necesității elaborării, după caz, a:
7.1.studiului de prefezabilitate, în cazul obiectivelor/proiectelor majore de investiții;
Studiul de prefezabilitate se elaborează pentru obiective/proiecte majore de investiții, cu excepția cazurilor în care necesitatea și oportunitatea realizării acestor obiective de investiții au fost fundamentate în cadrul unor strategii, unor master planuri, unui plan de amenajare a teritoriului ori în cadrul unor planuri similare în vigoare, aprobate prin acte normative. 
– Nu este cazul

7.2. expertizei tehnice și, după caz, a auditului energetic ori a altor studii de specialitate, audituri sau analize relevante, inclusiv analiza diagnostic, în cazul intervențiilor la construcții existente;
Potrivit art. 22 din Legea nr. 10/1995, privind calitatea in construcții, cu modificările și completările ulterioare, investitorii, persoane fizice sau juridice care finanțează și realizează investiții sau intervenții în construcțiile existente au obligația de a proceda la expertizarea construcțiilor de către experți tehnici atestați, în situațiile în care se execută lucrări de reconstruire, consolidare, transformare, extindere sau reparații. 
Pentru evaluarea gradului de siguranță și stabilirea soluțiilor de refacere în vederea eliminării riscului în exploatare, va fi necesar să se procedeze la inventarierea riguroasă a stării de degradare a drumului județean.
Prestatorul serviciilor de proiectare care va elabora documentația tehnico-economica la faza de Documentație de avizare a lucrărilor de intervenții (D.A.L.I.), are obligația de a respecta soluțiile tehnice menționate in Expertiza tehnica.
Urmărirea comportării în exploatare a lucrărilor de modernizare a acestor sectoare de drum județean se face pe toată durata existenței lor și cuprinde ansamblul de activități privind examinarea directă sau investigarea cu mijloace de observare și măsurare specifice, în scopul menținerii cerințelor de calitate impuse prin lege.
Inventarierea riguroasă a terenului din amplasament, împreună cu datele furnizate prin expertiză și documentația de referință, vor concretiza situația actuală a zonei amplasamentului precum și necesitatea acordării pe parcursul fazei de proiectare a unei atenții sporite asupra condițiilor de teren.

7.3.Un studiu de fundamentare a valorii resursei culturale referitoare la restricțiile și permisivitățile asociate cu obiectivul de investiții, în cazul intervențiilor pe monumente istorice sau în zone protejate.
Nu este cazul.

